চীন–যুক্তরাষ্ট্র বাণিজ্য যুদ্ধ

চীন ও মার্কিন যুক্তরাষ্ট্রের মধ্যে একটি অর্থনৈতিক দ্বন্দ্ব ২০১৮ সালের জানুয়ারি থেকে চলমান, যখন মার্কিন প্রেসিডেন্ট ডোনাল্ড ট্রাম্প চীনের বিরুদ্ধে শুল্ক আরোপ ও অন্যান্য বাণিজ্য প্রতিবন্ধকতা প্রয়োগ শুরু করেন। যুক্তরাষ্ট্রের দাবি ছিল, চীন দীর্ঘদিন ধরে অন্যায্য বাণিজ্য অনুশীলন ও বুদ্ধিবৃত্তিক সম্পত্তি চুরি করছে। প্রথম ট্রাম্প প্রশাসনের মতে, এসব অনুশীলন যুক্তরাষ্ট্র-চীন বাণিজ্য ঘাটতির জন্য দায়ী এবং চীনা সরকার মার্কিন প্রযুক্তি হস্তান্তরকে বাধ্যতামূলক করছে।"Findings of the Investigation into China's Acts, Policies, and Practices Related to Technology Transfer, Intellectual Property, and Innovation Under Section 301 of the Trade Act of 1974" , মার্কিন বাণিজ্য প্রতিনিধি কার্যালয়, ২২ মার্চ ২০১৮

সাধারণ সম্পাদক শি চিনফিং এর প্রশাসন এই পদক্ষেপকে জাতীয়তাবাদী সুরক্ষাবাদ হিসেবে আখ্যায়িত করে প্রতিক্রিয়ামূলক ব্যবস্থা গ্রহণ করে।

২০১৯ সালে এই বাণিজ্য দ্বন্দ্ব তীব্র হলে ২০২০ সালের জানুয়ারিতে উভয় দেশ একটি আংশিক ‘প্রথম পর্যায়ের চুক্তি’ সম্পাদন করে; তবে কোভিড-১৯ মহামারির কারণে বিশ্বব্যাপী বাণিজ্যের পতন ও ক্ষণস্থায়ী মন্দার ফলে চীন চুক্তির লক্ষ্যমাত্রা পূরণে ব্যর্থ হয়। ট্রাম্পের প্রথম মেয়াদের শেষে অনেক মার্কিন গণমাধ্যম এই বাণিজ্য যুদ্ধকে যুক্তরাষ্ট্রের জন্য একটি ব্যর্থতা হিসেবে চিহ্নিত করে।

জো বাইডেন প্রশাসন ট্রাম্পের আরোপিত শুল্ক বহাল রাখে এবং অতিরিক্তভাবে বৈদ্যুতিক  যানবাহন ও সৌর প্যানেলসহ চীনা পণ্যের ওপর নতুন শুল্ক আরোপ করে।

২০২৫ সালে দ্বিতীয় ট্রাম্প প্রশাসনের অধীনে এই দ্বন্দ্ব নতুন মাত্রায় পৌঁছে। যুক্তরাষ্ট্র চীনা পণ্যের ওপর ১৪৫% পর্যন্ত শুল্ক আরোপ করে এবং পাল্টা পদক্ষেপ হিসেবে চীনও মার্কিন পণ্যের ওপর ১২৫% পর্যন্ত শুল্ক আরোপ করে। এতে বৈশ্বিক পণ্য বাণিজ্যে ০.২% হ্রাসের আশঙ্কা প্রকাশ করা হয়।

তবে উভয় পক্ষই নির্দিষ্ট কিছু পণ্যকে শুল্কের আওতার বাইরে রাখে এবং দ্বন্দ্ব নিরসনে আলোচনা চালিয়ে যাচ্ছে।

 পটভূমি 


 বাণিজ্য সম্পর্ক 

১৯৮০-এর দশক থেকে ডোনাল্ড ট্রাম্প যুক্তরাষ্ট্রের বাণিজ্য ঘাটতি দূর করার এবং দেশীয় উৎপাদনকে উৎসাহিত করার জন্য শুল্ক আরোপের পক্ষে মত প্রকাশ করে আসছিলেন। তিনি বলেন, যুক্তরাষ্ট্র তার বাণিজ্যিক অংশীদারদের দ্বারা "লুণ্ঠিত" হচ্ছে। এই কারণে শুল্ক আরোপ তাঁর প্রেসিডেন্ট প্রচারণার একটি মূল নীতিতে পরিণত হয়।
প্রায় সব অর্থনীতিবিদ যারা অ্যাসোসিয়েটেড প্রেস এবং রয়টার্সের পরিচালিত জরিপে অংশ নিয়েছিলেন, তারা বলেছেন যে ট্রাম্পের শুল্কনীতি মার্কিন অর্থনীতির জন্য উপকারের চেয়ে বেশি ক্ষতি করবে। পাশাপাশি কিছু অর্থনীতিবিদ চীনের সঙ্গে বাণিজ্য ঘাটতি মোকাবিলার জন্য বিকল্প উপায় গ্রহণের পক্ষে মত দেন।Multiple sources:



  * 

যুক্তরাষ্ট্র-চীন সম্পর্ক আইন, ২০০০ অনুযায়ী, চীনকে ২০০১ সালে বিশ্ব বাণিজ্য সংস্থা (ডব্লিউটিও) তে যোগ দেওয়ার অনুমতি দেওয়া হয় এবং তাকে সর্বাধিক প্রাধান্যপ্রাপ্ত দেশ (এমএফএন) মর্যাদা প্রদান করা হয়। চীনের বিশ্ব বাণিজ্য সংস্থায় প্রবেশের পর বাণিজ্যের বৃদ্ধি দ্রুততর হয়, এবং যুক্তরাষ্ট্র ও চীন একে অপরের সবচেয়ে গুরুত্বপূর্ণ বাণিজ্যিক অংশীদার হয়ে ওঠে। যুক্তরাষ্ট্র সবসময় চীনের থেকে বেশি আমদানি করেছে এবং চীনের প্রতি তার রপ্তানি কম হয়েছে, যার ফলে ২০১৭ সালে দুদেশের মধ্যে পণ্যবাহী দ্বিপাক্ষিক বাণিজ্য ঘাটতি ৩৭৫.৬ বিলিয়ন ডলারে পৌঁছায়। কিউ জিনের মতে, এই বাণিজ্য ঘাটতি যুক্তরাষ্ট্র এবং চীনের সঞ্চয় হার পার্থক্যের কারণে তৈরি (চীনা পরিবারের গড় সঞ্চয় হার ব্যক্তিগত আয়ের ৩০% এর বেশি, যেখানে যুক্তরাষ্ট্রে মাত্র ৭%)
 তথ্যসূত্র 

বিষয়শ্রেণী:চলমান ঘটনাসমূহ